钦定古今图书集成/明伦汇编/氏族典/第625卷 > 拓跋彬
## 钦定古今图书集成/明伦汇编/氏族典/第625卷 > 拓跋彬

按《魏书章武王传》，“章武王太洛无子，以南安惠王第
二子彬为后。彬字豹儿，袭爵，勇健有武用，出为使持
节、都督东秦豳夏三州诸军事、镇西大将军、西戎校
尉、统万镇都大将、朔州刺史，以贪婪削封。是时吐京
反，诏彬持节假平北将军，行汾州事，率并肆之众往
讨之。吐京平，仍除征卤将军、汾州刺史。”吐京民去居等六百馀人保险谋反，扇动徒类。彬请兵二万，有司
奏许之。高祖大怒曰：“何有动兵马理也！可随宜肃治。
若不能权方静帖，必须大众者，则先斩刺史，然后发
兵。”彬奉诏大惧，率州兵讨平之。太和二十三年卒。赠
以本官，加散骑常侍。